**NAVODILA ZA DELO**

PONEDELJEK, 23. 3. 2020

SLOVENSKI JEZIK (1. in 2. ura): POMLAD – branje in razčlenjevanje besedila (slikopis)

Cilji:

* glasno berejo slikopis
* izražajo svoja občutja med branjem
* vrednotijo svoje bralne sposobnosti in načrtujejo, kako bi jih izboljšali
* pisno tvorijo povedi za dane sličice
* upoštevajo pravopisna pravila
* prepišejo slikopis
* z reševanjem pisnih nalog predstavijo razumevanje prebranega besedila

V delovnem zvezku na strani 24 najprej preberite slikopis POMLAD in nato rešite naloge na strani 24 in 25. V zvezek za slovenski jezik prepišite slikopis POMLAD.

MATEMATIKA (3. ura): SEŠTEVAM DO 100 (besedilne naloge)

Cilji:

* učenci seštevajo v množici naravnih števil do 100, brez prehoda čez desetico
* uporabljajo računsko operacijo seštevanja pri reševanju matematičnih problemov

V delovnem zvezku rešite stran 70. 24. nalogo reši v zvezek.

ŠPORT (4. ura): VAJE ZA MOČ

Cilji:

* izvajajo vaje za moč
* razvijajo osnovne motorične sposobnosti in spretnosti
* pri izvajanju vaj se držijo navodil
* zadovoljijo potrebo po gibanju

Danes sem vam pripravila vaje za moč. V prilogi vam pošiljam zanimive vaje za moč, katere lahko izvedete skupaj s starši. Za izvajanje vaj potrebuješ samo kocko, malo moči in nasmešek na obrazu.

GLASBENA UMETNOST (5. ura): JANEZ BITENC: VESELA POMLAD

Cilji:

* usmerjeno poslušajo posnetek skladbe
* širijo repertoar pesmi

Ker se je zunaj začela prava pomlad, se boste danes skupaj s starši naučili pesem Vesela pomlad. V prilogi vam pošiljam besedilo pesmice in posnetek pesmice. Besedilo pesmice natisnite (če je možnost) in zalepite ali prepišite (vi ali starši\*) v zvezek za glasbo. Za domačo nalogo v zvezek naredite ilustracijo besedila.